У ЈНА је службовао у гарнизону Вараждин, на дужностима у јединицама војне полиције, а од новембра 1989. године у органима службе безбједности. Рат га је затекао на дужности начелника безбедности у 32. механизованој бригади у Вараждину. Послије сукоба на територији Хрватске у октобру 1991. године прекомандован је у Бању Луку. Рат у Босни и Херцеговини затекао га је у чину капетана на дужности референта безбједности у Команди 10. партизанске дивизије. Почетком рата на Купресу првих дана априла 1992. године по личном захтјеву прекомандован је у Команду 30. партизанске дивизије Мркоњић Град, гдје је постављен на дужност референта безбједности.